
J e g y z ő k ö n y v


Készült: Rigács Község Önkormányzata Képviselő-testületének 2017. november 16. napon
               15 óra 45 perckor megtartott nyílt üléséről.

Ülés helye: Rigács Község Önkormányzata, Tárgyalóterem
                   8348 Rigács, Kossuth u. 19.    
 
Jelen vannak:         	 	   Tóth Józsefné	          polgármester
                                  		   Németh Zoltán	          alpolgármester                            	
           		   Szőke Imre		          képviselő
		   Vaskó József	          képviselő
		   Csom Jenő		          képviselő
   
Tanácskozási joggal meghívott:  Bencze Gyöngyi          jegyző 
				         Harczi Lívia	          jegyzőkönyvvezető 
                                  		 
 A lakosság köréből nem jelent meg senki.


A polgármester köszöntötte a megjelenteket, megállapította, hogy az 5 fő képviselő-testületi tagból 5 fő jelen van, így a képviselő-testület határozatképes.  
 
Az ülést megnyitotta, majd ismertette a napirendi javaslatot.

Napirendi javaslat: 
[bookmark: _Hlk483212609]
1./ Rigács Települési Önkormányzatának 2017. évi költségvetéséről szóló  1/2017.   
     (II. 28.) önkormányzati rendeletének módosítása.
     Előadó: Tóth Józsefné polgármester
2./ A szociális célú tüzelőanyag támogatás igénylésének szabályairól szóló önkormányzati  
     rendelet megalkotása. 
     Előadó:  Tóth Józsefné polgármester
3./ Tájékoztató Településképi Arculati Kézikönyv véleményezéséről.
     Előadó:  Tóth Józsefné polgármester  
4./ Vízkár-elhárítási terv jóváhagyása.
     Előadó:   Tóth Józsefné polgármester  
5./ Távközlési léghálózat.
     Előadó:  Tóth Józsefné polgármester  
         6./ Marcal Vidéki Önkormányzatok Szociális Társulása költségvetéséhez hozzájárulás  
              jóváhagyása.
     Előadó:   Tóth Józsefné polgármester  
7./ Vegyes ügyek.
- 2017. évi belső ellenőrzési jegyzőkönyv és intézkedési terv
	- 2018. évi belső ellenőrzési terv jóváhagyása 
	- Gógánfai Közös Önkormányzati Hivatal 2017. évi költségvetés módosítása
	- Településképi Rendelet tervezet megtárgyalása 
	- Zalaerdőd Football Club támogatási kérelme
  
Megkérdezte, van-e valakinek más napirendre javaslata?

Más napirendre javaslat nem hangzott el. 

Javasolta, aki a napirendekkel egyetért, kézfenntartással fogadja el.

Rigács Község Önkormányzatának képviselő-testülete a napirendi javaslatot határozathozatal – ellenszavazat és tartózkodás - nélkül 5 igen szavazattal elfogadta.


NAPIRENDI  PONTOK TÁRGYALÁSA:

1./ Rigács Települési Önkormányzatának 2017. évi költségvetéséről szóló  1/2017.   
     (II. 28.) önkormányzati rendeletének módosítása.
     Előadó: Tóth Józsefné polgármester

Az előterjesztés a jegyzőkönyv mellékelte. 

Tóth Józsefné polgármester: Elmondja, hogy az önkormányzat 2017. évi költségvetés módosításáról szóló részletes anyagot mindenki megkapta. A költségvetés módosítása a szeptember 30-i állapot teljesítését tartalmazza.
Megkéri Jegyző Asszonyt adjon tájékoztatást a költségvetési módosításról.
 
Bencze Gyöngyi jegyző: A költségvetést az államháztartási jogszabályok szerint félévkor, háromnegyedévkor és év végén – amely a jövő év elején lesz – kell módosítani az évközi változások, illetve az állami normatívák miatt.  A költségvetés készítésekor nem ismert előirányzatok, de év közben történt változások kerültek a tervezetbe. Átvezetésre került a közmunkaprogramhoz kapcsolódó többlet bevételek, amely a kiadási oldalon is növekedést mutat. Ez nyilvánvalóan felhasználásra került. Egy millió forintot kapott a település a rendezési terv, a települési arculati kézikönyv elkészítéséhez, amelyhez főépítész munkáját vettük igénybe. Az összeget megállapodás alapján adta át az önkormányzat a hivatalnak a feladat ellátásának tervezői szerződés szerinti kifizetése céljából.

Tóth Józsefné polgármester: Amit az állam az önkormányzatoknak biztosít, azt meghatározott célra kell fodítani, másra nem lehet felhasználni. Javasolja a rendelet-tervezet elfogadását. 

Megkérdezi, kinek van még hozzászólása, kérdése?

Nem volt kérdés, hozzászólás, így a polgármester asszony által elrendelt szavazás során
  
Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő rendeletet alkotja:

Rigács Község Önkormányzata Képviselő-testületének 
8/2017. (XI. 30.) önkormányzati rendelete
Rigács község önkormányzatának  2017. évi költségvetéséről szóló   1/2017. (II. 28.) önkormányzati rendeletének módosításáról.
 
 
/A rendelet a jegyzőkönyv mellékletét képezi./


2./ A szociális célú tüzelőanyag támogatás igénylésének szabályairól szóló önkormányzati  
     rendelet megalkotása. 
     Előadó:  Tóth Józsefné polgármester


Tóth Józsefné polgármester: Elmondta, hogy a korábban benyújtott tűzifa támogatás iránti igényüket a Belügyminisztérium  kedvezően bírálta el. Az önkormányzat keménylombos tűzifa vásárlására kapta a forrást, amelyen felül az önkormányzatnak kell viselnie a szállítási, rakodási, kiosztási költséget. A tűzifa kérelmek elbírálásának, a fa kiosztásának szabályairól rendeletet kell alkotnia a képviselő-testületnek, arról, ki igényelheti, ki kérheti szociális alapon, s ki lesz a tűzifára jogosult. 
A rendelet-tervezettel kapcsolatosan mondják el véleményüket, változtatni kívánnak-e rajta?
Megkérdezi, kinek van kérdése, hozzászólása?

Bencze Gyöngyi jegyző: A rendelet-tervezetben jogosult az a kérelmező, akinek a háztartásban élők egy főre jutó havi jövedelme az öregségi nyugdíj mindenkori legkisebb összegének, a 28.500,- Ft-nak a 200 %-át, egyedül élők esetében a 250 %-át nem haladja meg. Számokkal tehát, az 57.000,- Ft-ot és a 71.250,- Ft-ot nem haladhatja meg az egy főre jutó jövedelem a jogosultság fennállásához. A jövedelem igazolás benyújtásával vizsgáljuk az egy főre jutó jövedelmet, s az elbírálásnál figyelembe veendő minden körülményt igazolni kell.    
Ha a képviselő-testület úgy gondolja, hogy változtatna a rendelet-tervezeten, pl. a jövedelmi határokon, azt most határozza el, s tegyen javaslatot a módosításra.
Határozza meg a kérelmek benyújtási határidejét is. 

Szőke Imre képviselő: Nem javasolja az előterjesztés megváltoztatását.

Tóth Józsefné polgármester: Megköszönte Jegyző Asszony részletes ismertetését és a hozzászólást. A kérelmek benyújtási határidejének a november 30. napját javasolja meghatározni. Javasolja a rendelet tervezet elfogadását.

További kérdés, hozzászólás nem volt, így a polgármester asszony által elrendelt szavazás során

További kérdés, hozzászólás nem volt, így a polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:                             

                          58/2017. (11. 16.) önkormányzati határozat:
Rigács Község Önkormányzatának Képviselő-testülete elhatározza, 
hogy a szociális célú tüzelőanyag támogatás igénylésének szabályairól szóló önkormányzati  rendelet-tervezetben a támogatás iránti kérelmek benyújtási határideje 2017. november 30. napja kerüljön szabályozásra.  
Felhatalmazzák a polgármestert, hogy a rendelet megalkotásánál a javaslatban meghatározottak kerüljenek szabályozásra.   
Határidő: Azonnal!
Felelős:     Tóth Józsefné polgármester

A napirenddel kapcsolatban további javaslat és vélemény nem volt, a polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő rendeletet alkotja:


Rigács Község Önkormányzata Képviselő-testületének 
9/2017. (XI. 17.) önkormányzati rendelete
a  szociális célú tüzelőanyag támogatás igénylésének szabályairól.

 
/A rendelet a jegyzőkönyv mellékletét képezi./

3./ Tájékoztató Településképi Arculati Kézikönyv véleményezéséről.
     Előadó:  Tóth Józsefné polgármester  


Tóth Józsefné polgármester: Elmondja, hogy Rigács településnek elkészült a Települési Arculati Kézikönyv tervezete. A lakossági fórumon erről beszéltünk, bár a lakosság köréből azon kevesen jelentek meg. Felkéri a jegyző asszonyt, hogy egészítse ki az anyagot. 

Bencze Gyöngyi jegyző: Elmondta, hogy a Településképi Arculati Kézikönyv (TAK) tervezete közzétételre került a www.goganfaikoh.hu honlapon, ezt a munkát szeptemberben kezdtük, amelyre jogszabály kötelezi az önkormányzatokat. Készen vannak a fényképes anyagok is, ezek államigazgatási egyeztetési úton vannak 21 napon keresztül. A TAK településképre vonatkozó javaslatokat, polgármesteri köszöntőt, település történeti áttekintést, jelenlegi állapotot és egy ajánlást tartalmaz. Társadalmi egyeztetése, és módosításának véglegesítése 2017. november 30. napjával  kerüljön lezárásra – mint ahogy a többi településen egységesen -, így még további 30 nap maradhat a kézikönyv véglegesítésére és a rendelet megalkotására, elfogadására.
A kézikönyv alapozza meg a Településképi Rendelet (TKR) szabályrendszerét, a kézikönyvben lévő javaslatokat, ajánlásokat szabályozva fogalmazza meg. A rendelet tervezet szintjén szintén készen van.  A jogszabályalkotó a TAK és a TKR elkészítésére és elfogadására meghatározott október 1-jei határidőt 2017. december 31. napjára módosította.
A kiküldött anyag a kézikönyvben most javaslat szintjén, a rendeletben pedig betartandó normaszövegként fogalmazódik meg. A rendelet-tervezet is készen van, amelyben megfogalmazódik a reklámokról szóló rendelkezés is, így nem kell külön e tárgyban rendeletet alkotni. Így a településképet, illetve a reklámokat érintő szabályrendszer megsértése esetére is ugyanazon eljárásrend vonatkozik.   
Az elkészülő és év végéig elfogadott kettő anyag alapozza meg a település Településrendezési Tervét és Koncepcióját, tervezési szakaszait. 

Szőke Imre képviselő: Jelzi, hogy neki még vannak anyagai, amit a tervező rendelkezésére tud bocsátani a település történelmi megjelenéséhez. 

………….. Kati néni állampolgár: Kérdése, hogy a temetőbe mikor járnak le a sírhelyek megváltási ideje? 

Tóth Józsefné polgármester: Tájékoztatást ad, hogy a sírhelyek 2021-ben járnak le. Aki meg akarja váltani, azt már most is megteheti, az önkormányzat részére kell a befizetést megtenni. 
Visszatérve a napirendhez, úgy látja, hogy Rigács TAK és a további szükséges dokumentum elfogadása, a település képét érintő feladatok egymásra épülnek. Javasolja a TAK elfogadását. 

A polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:
                             
                          59/2017. (11. 16.) önkormányzati határozat:
Rigács Község Önkormányzatának Képviselő-testülete Rigács településre vonatkozóan a www.goganfaikoh.hu honlapon, a település hirdetőtábláin közzétételre és lakossági fórumokon megismertetésre került Településképi Arculati Kézikönyv (TAK) tervezetére 2017. november 30-ig lehet javaslatot, véleményt tenni és eljuttatni az önkormányzathoz.  Az egyeztetési eljárás lezárásra kerül.
Felhatalmazzák a polgármestert és a jegyzőt a szükséges feladatok végrehajtására.  
Határidő: Azonnal!
Felelős:     Tóth Józsefné polgármester
                                            Bencze Gyöngyi jegyző


4./ Vízkár-elhárítási terv jóváhagyása.
     Előadó:   Tóth Józsefné polgármester  

/Írásos előterjesztés a jegyzőkönyv mellékletét képezi./

Tóth Józsefné polgármester: Elmondja, hogy a településre el kellett készíteni a vízkár-elhárítási tervet. A feladattal megbízott szakemberek a tervet elkészítették, szakhatóságoknak megküldték. 

Bencze Gyöngyi jegyző: Jóváhagyásra megküldésre került a Közép-dunántúli Vízügyi Igazgatóságnak. A benyújtott tervet formai és tartalmi szempontból megfelelőnek találták és azt jóváhagyták. Az önkormányzat képviselő-testületének is jóvá kell hagynia az elkészült tervet.

Tóth Józsefné polgármester: A tervben szerepel, hogy amennyiben nagyobb esőzés van, a tervben lévő előírások közül milyen megoldás lehetséges, az átereszek és árkok állapota, karbantartásának módjai, katasztrófa helyzetben milyen erőforrásokat tud igénybe venni az önkormányzat. Javasolja, hogy fogadják el a vízkár-elhárítási tervet, s foglalják határozatba. 

Megkérdezte, van-e kérdés, valamint hozzászólás a napirendhez? 

Mivel javaslat, vélemény nem volt, kéri, aki az elhangzottakkal egyetért, kézfeltartással szavazzon.

Polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:
                                

                          60/2017. (11. 16.) önkormányzati határozat:
Rigács Község Önkormányzatának Képviselő-testülete jóváhagyja Rigács település vízkár-elhárítási tervét.
Felhatalmazzák a polgármestert a tervben foglalt feladatok végrehajtására.  
Határidő:  Azonnal!
Felelős:     Tóth Józsefné polgármester


5./ Távközlési léghálózat.
     Előadó:  Tóth Józsefné polgármester  


Tóth Józsefné polgármester: A napirenddel kapcsolatos tájékoztatásra kérte meg Jegyző Asszonyt.

Bencze Gyöngyi jegyző: Tájékoztatást adott arról, hogy a településeken fejlesztik a távközlési léghálózatot. A 30 MB internet kiépítésének gerinchálózatát érinti a fejlesztés. Egy GINOP program keretében érinti a településen lévő utakat, járdákat, a közterületeket. A meglévő villanyoszlopokon fogják vezetni a légkábelt.
Rigács települést érintő tervanyagot ismertette. Az internet vezeték kiépítésének bemutatását a megküldött tervanyagon szemlélteti. 

A tervező a közút tulajdonosának, az önkormányzatnak a közútkezelői és tulajdonosi hozzájárulását kérik.  Lesz ennek még később egy másik tervrésze, de a hozzájárulások az előzetes tervegyeztetéshez szükségesek. 

Tóth Józsefné polgármester: Megkérdezte, van-e kérdés, valamint hozzászólás a napirendhez? 

Mivel javaslat, vélemény nem volt, kéri, aki az előterjesztésben foglaltakkal és az elhangzottakkal egyetért, kézfeltartással szavazzon.


Polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:
 
                          61/2017. (11. 16.) önkormányzati határozat:
Rigács Község Önkormányzatának Képviselő-testülete úgy határozott, hogy Rigács települést lefedő távközlési léghálózat engedélyezési terve alapján az önkormányzat tulajdonában lévő területekre az útkezelői és tulajdonosi hozzájárulást megadja.
Felhatalmazzák a polgármestert, hogy a szükséges intézkedéseket tegye meg.
Határidő:  Azonnal!
Felelős:     Tóth Józsefné polgármester

         6./ Marcal Vidéki Önkormányzatok Szociális Társulása költségvetéséhez hozzájárulás  
              jóváhagyása.
     Előadó:   Tóth Józsefné polgármester  

Tóth Józsefné polgármester: Felkérte Jegyző Asszonyt a napirenddel kapcsolatos tájékoztatásra.

Bencze Gyöngyi jegyző: Elmondta, hogy a Marcal Vidéki Önkormányzatok Szociális Társulásának Társulási Tanácsa kettő héttel ezelőtt tárgyalta és elfogadta az intézmény költségvetésének módosítását. 
Az intézménynél mutatkozó többletköltségek, amely elsősorban a minimálbér emelés, bérkompenzáció miatt adódott, a normatíva lemondások, amelyet a házi segítségnyújtásnál ellátott létszám csökkenése okozott és a szociális gondozás vagy a személyes gondoskodás normatívája közötti különbözetek is hatással vannak a bevétel csökkenésére. Mindezek együttes hatása miatt hozzájárulás befizetésére van szükség az önkormányzatok részéről a működőképesség fenntartása érdekében. 

Megkérdezte, van-e kérdés, valamint hozzászólás a napirendhez? 

Mivel javaslat, vélemény nem volt, kéri, hozzák meg döntésüket az intézmény költségvetésének kiegészítéséhez.

Polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:

                                
                          62/2017. (11. 16.) önkormányzati határozat:
Rigács Község Önkormányzatának Képviselő-testülete Marcal Vidéki Önkormányzatok Szociális Társulásának Szociális, Család- és Gyermekjóléti Intézményének 2017. évi költségvetéséhez lakosságszám arányosan, ……………,- Ft összeggel az önkormányzat szociális kerete terhére hozzájárul. 

A képviselő-testület felhatalmazza a polgármestert a határozatban foglaltak végrehajtására.   
Határidő:  Azonnal!
Felelős:     Tóth Józsefné polgármester


Bencze Gyöngyi jegyző: A Társulási Tanács ülésen szintén tárgyalták a szociális étkeztetés költségeihez való hozzájárulást január 1-től kezdődően, mert az intézményi és a személyi térítési díj közötti különbözet fedezetét az intézmény költségvetéséből nem tudják biztosítani. 
Településenként igénybevevők adagszám szerinti kimutatása alapján szeptember 30-ig …………..,- Ft lenne a különbség.

Tóth Józsefné polgármester: Megkérdezte, hogyan történne a térítési díj különbözetének megfizetése? Még az utolsó negyedévet nem ismerjük.

Bencze Gyöngyi jegyző: A térítési díjak különbözetét átszámlázza az intézmény az önkormányzatnak, s a hozzájárulás így realizálódna. A településen az igénybevevők tekintetében történne a díj különbözet megfizetése.

Tóth Józsefné polgármester: Megkérdezte, van-e további kérdés, valamint hozzászólás a napirendhez? 

Nem volt hozzászólás.

A polgármester kérte, az étkezési térítési díj különbözetének megfizetésével amennyiben egyetértenek, kézfeltartással szavazzanak.

A polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő határozatot hozta:
                                

                          63/2017. (11. 16.) önkormányzati határozat:
Rigács Község Önkormányzatának Képviselő-testülete Marcal Vidéki Önkormányzatok Szociális Társulásának Szociális, Család- és Gyermekjóléti Intézményének 2017. évi költségvetéséhez szociális kerete terhére hozzájárul azzal, hogy a településen igénybevevők szociális étkeztetés intézményi és személyi térítési díj ………….,- Ft összegű különbözetét átvállalja 2017. január 1. napjától kezdődően.  
A képviselő-testület felhatalmazza a polgármestert a határozatban foglaltak végrehajtására.   
Határidő:  Azonnal!
Felelős:     Tóth Józsefné polgármester


7./ Vegyes ügyek.
- 2017. évi belső ellenőrzési jegyzőkönyv és intézkedési terv
	- 2018. évi belső ellenőrzési terv jóváhagyása 
	- Gógánfai Közös Önkormányzati Hivatal 2017. évi költségvetés módosítása
	- Településképi Rendelet tervezet megtárgyalása 
	- Zalaerdőd Football Club támogatási kérelme
      Előadó:  Tóth Józsefné polgármester  
            

7.1./ 2017. évi belső ellenőrzési jegyzőkönyv és intézkedési terv
         Előadó:   Bencze Gyöngyi jegyző  
/Írásos előterjesztés a jegyzőkönyv mellékletét képezi./

Bencze Gyöngyi jegyző: A 2016. évi támogatási kiadások és elszámolások ellenőrzése, előző évi belső ellenőrzés intézkedéseinek realizálása tárgykörben történt az ellenőrzés október hónapban. Civil szervezeteket az önkormányzat nem részesített támogatásban. 
Csak államháztartáson belüli szervezetek támogatására került sor. Ez elsősorban kötelező önkormányzati feladatok ellátását szolgálta társulásos formában.  
A jelentés mindemellett megállapította, hogy a Képviselő-testület rendeleti szinten nem szabályozta az államháztartáson kívüli források átadásának, átvételének szabályait. Ezt pótolni kell, így az intézkedési tervnek tartalmaznia kell. 

Tóth Józsefné polgármester: Megkérdezte, van-e kérdés, valamint hozzászólás a napirendhez? 

Nem volt hozzászólás.

A polgármester kérte, ha a belső ellenőrzési jelentésben foglaltakkal és a szóbeli tájékoztatással egyetértenek, kézfeltartással szavazzanak.

A polgármester asszony által elrendelt szavazás során


Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:
                                

                          64/2017. (11. 16.) önkormányzati határozat:
Rigács Község Önkormányzat Képviselő-testülete a belső ellenőr által a 2017. évben Rigács Község Önkormányzata 2016. évi államháztartáson kívüli szervezetek részére adott támogatásainak vizsgálatáról és az előző évi belső ellenőrzés intézkedéseinek realizálásáról, utóellenőrzéséről szóló jelentést tudomásul veszi, és annak alapján a következő INTÉZKEDÉSI TERVET fogadja el: 
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41. § (9) bekezdése alapján az államháztartáson kívüli forrás átvételére és átadására vonatkozó rendelkezéseket rendeletben szabályozza.  
A képviselő-testület felhatalmazza a jegyzőt a rendeletet elkészítésére és a polgármestert, hogy terjessze a képviselő-testület elé.
Határidő: 	Folyamatos
Felelős:  	Tóth Józsefné  polgármester
     	 Bencze Gyöngyi jegyző

 
7.2./ 2018. évi belső ellenőrzési terv jóváhagyása.
        Előadó:   Bencze Gyöngyi jegyző  

/Írásos előterjesztés a jegyzőkönyv mellékletét képezi./


Bencze Gyöngyi jegyző: Elmondja, hogy összeállításra került a belső ellenőrrel a 2018. évi belső ellenőrzési terv.  Az ellenőrzési tervbe a 2017. évi zárszámadási és költségvetési rendelet szerkezeti felépítésének vizsgálata került. Mindemellett a 2017. évi belső ellenőrzési  intézkedési tervben megfogalmazott célok megvalósításának ellenőrzését is tartalmazza a terv.
Pénzeszközátadásról és feltételrendszeréről rendeletet kell alkotni, s erre az intézkedési terv lesz az, melyet a belső ellenőr ellenőrizni fog, hogy a rendeletet megalkotta-e az önkormányzat.

Tóth Józsefné polgármester: Megkérdezte, van-e az elhangzottakkal kapcsolatban  kérdés, valamint hozzászólás? 

Nem volt hozzászólás.

A polgármester kérte, aki a 2018. évi belső ellenőrzési tervvel egyetért, kézfeltartással szavazzon.

A polgármester asszony által elrendelt szavazás során


Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:  
       

                          65/2017. (11. 16.) önkormányzati határozat:
Rigács Község Önkormányzat Képviselő-testülete a belső ellenőr által elkészített 2018. évi belső ellenőrzési tervet a melléklet szerint elfogadja.
Határidő: 	Folyamatos
Felelős:  	Tóth Józsefné  polgármester
     	 Bencze Gyöngyi jegyző



7.3./ Gógánfai Közös Önkormányzati Hivatal 2017. évi költségvetés módosítása.
         Előadó:   Bencze Gyöngyi jegyző  


/Írásos előterjesztés a jegyzőkönyv mellékletét képezi./

Bencze Gyöngyi jegyző: Elmondja, hogy a 2017. évi költségvetés módosítására év közben többször tárgyalt település rendezési eszközök, arculati kézikönyvvel kapcsolatos feladatokra átadott pénzeszközök miatt kerül sor. Az átadott összegek módosítják költségvetésünket az év elején elfogadottakhoz képest, melyek bevételi és kiadási oldalon megtervezésre kerültek.

Tóth Józsefné polgármester: Megkérdezte, van-e az elhangzottakkal kapcsolatban kérdés, valamint hozzászólás? 

Nem volt hozzászólás.

A polgármester kérte, aki a Gógánfai Közös Önkormányzati Hivatal 2017. évi költségvetés módosításával egyetért, kézfeltartással szavazzon.

A polgármester asszony által elrendelt szavazás során


Rigács Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – a következő határozatot hozta:  
       

                          66/2017. (11. 16.) önkormányzati határozat:
Rigács Község Önkormányzata Képviselő-testülete a Gógánfai Közös Önkormányzati Hivatal 2017. évi költségvetését 17.450.211,- Ft bevételi és 17.450.211,- Ft kiadási módosított előirányzattal, 2017. január 1. hatállyal jóváhagyja. 
Felhatalmazzák a jegyzőt az előirányzat módosítás végrehajtására.
Határidő: 	Azonnal!
Felelős:   	Bencze Gyöngyi jegyző
  

 7.4./ Településképi Rendelet tervezet megtárgyalása. 
          Előadó: Bencze Gyöngyi jegyző      

/Írásos rendelet-tervezet a jegyzőkönyv mellékletét képezi./
                                 
Tóth Józsefné polgármester: Elmondja, hogy Rigács településre elkészült a településképi rendelet-tervezet, melyet minden képviselő megkapott.
Átadja a szót Bencze Gyöngyi jegyző Asszonynak.

Bencze Gyöngyi jegyző: A Településképi Rendeletről (TKR) már volt szó a 3. napirendnél. A településképi szempontból jelentőséggel bíró területek a Településképi Arculati Kézikönyvre (TAK-ra) épülnek, a rendelet elfogadása előtt szükséges jóváhagyni a TAK-ot, melyről szintén a 3. napirendben beszéltünk. Elfogadására  rendelkezésre álló határidő 2017. december 31.  
Az arculati kézikönyvben szereplő ajánlásokat javasolja összeolvasni a rendelet-tervezetben szereplő normaszöveggel. Az állami főépítészi véleményezésre kerül megküldésre a tervezet.

Tóth Józsefné polgármester: Elmondja, hogy Zalameggyes településre elkészült Településképi rendelet-tervezetben foglaltakkal, valamint a szóbeli kiegészítéssel aki egyetért, kéri kézfeltartással szavazzon. 

A polgármester asszony által elrendelt szavazás során

Rigács Község Önkormányzatának Képviselő-testülete egyhangúlag, 5 igen szavazattal – ellenszavazat,  tartózkodás és határozat hozatal nélkül nyilatkozik, hogy a Településképi Rendelet tervezetét első olvasatban megismerte és továbbítja szakmai véleményezésre az állami főépítésznek. 


7.5./ Zalaerdőd Football Club támogatási kérelme.  
        Előadó: Tóth Józsefné polgármester         

/Írásos előterjesztés a jegyzőkönyv mellékletét képezi./

Tóth Józsefné polgármester: A zalaerdődi futball club támogatást kér sportmelegítő ruházat beszerzésére, hogy egységesen tudjanak megjelenni a mérkőzéseken. Javasolja a támogatást 10.000.-Ft összegben, amelyről számlákkal el kell majd számolniuk. 

Mivel hozzászólás nem volt, más támogatási javaslat nem hangzott el, kéri a képviselő-testületet a szavazásra. 

A polgármester asszony által elrendelt szavazás során


Rigács Község Önkormányzatának Képviselő-testülete egyhangúlag, 5 igen szavazattal, - ellenszavazat és tartózkodás nélkül – a következő határozatot hozta:                        


                         67/2017. (11. 16.) önkormányzati határozat:
Rigács Község Önkormányzatának Képviselő-testülete a Zalaerdőd Football Club sportmelegítő ruházat beszerzésére irányuló támogatási kérelmét 10.000.-Ft összegben támogatja.   
Képviselő-testülete felkéri a polgármestert, hogy a döntésről tájékoztassa a az egyesület elnökét, és a támogatási szerződést kösse meg.   
Határidő: 	Azonnal!
Felelős:     	Tóth Józsefné polgármester


A polgármester asszony a megjelentek részvételét megköszöni, és a képviselő-testület ülését 16 óra 45 perckor bezárta.



K.m.f.

